**Tisztelt Szerkesztőség, kedves Kolléga!**

Sikerrel zárult a **Széll Kálmán tér rekonstrukciójáról szóló kivitelezői tender**, így még idén kezdetét veszi Bel-Buda egyik legfontosabb infrastrukturális fejlesztésének kivitelezése. A „Széll Kálmán tér rekonstrukciója” elnevezésű projekt munkálatainak elkezdéséhez szükséges beruházási szerződést november 24-én írják alá a nyertes konzorcium képviselőivel Szeneczey Balázs városfejlesztési főpolgármester-helyettes jelenlétében.

A rendezvényről fotó és vágókép készíthető.

Időpont: 2014. november 24. (hétfő) 13 óra

Helyszín: a metró épületének terasza (a korábban a helyszínen üzemelt bisztró helyén)

Téma: Széll Kálmán tér rekonstrukciója

**A szerződés eredményeképpen egy új arculatú, magas szolgáltatási színvonalú, a mainál sokkal jobban használható tér jön létre, mely erősíti a közösségi, a gyalogos- és a kerékpáros közlekedés szerepét a térségben.**

Megjelenésére számítunk!

Üdvözlettel:

**Budapest Főváros Főpolgármesteri Hivatala**

**Kommunikációs Igazgatóság**

**1052 Budapest, Városház u. 9–11.**